[image: ]
KĖDAINIŲ RAJONO SAVIVALDYBĖS TARYBA

SPRENDIMAS
[bookmark: _Hlk65761585]DĖL KĖDAINIŲ RAJONO SAVIVALDYBĖS TARYBOS 2021 M. BALANDŽIO 30 D. SPRENDIMO NR. TS-99 „DĖL KĖDAINIŲ RAJONO SAVIVALDYBĖS SOCIALINIŲ PASLAUGŲ ĮSTAIGOSE TEIKIAMŲ PASLAUGŲ KAINŲ NUSTATYMO“ PAKEITIMO

                                                         2021 m. liepos 16 d. Nr. TS-174             
Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo, patvirtinto Lietuvos Respublikos  socialinės apsaugos ir darbo ministro 2020 m. gruodžio 8 d. įsakymu Nr. A1-1232 „Dėl Savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ 5 punktu, Kėdainių rajono savivaldybės taryba n u s p r e n d ž i a: 
1. Pakeisti Kėdainių rajono savivaldybės tarybos 2021 m. balandžio 30 d. sprendimą Nr. TS-99 „Dėl Kėdainių rajono savivaldybės socialinių paslaugų įstaigose teikiamų paslaugų  kainų nustatymo“ ir jį papildyti nauju 51 punktu:
[bookmark: _GoBack]„51. Patvirtinti Kėdainių rajono socialinių paslaugų įstaigų, kurioms yra suteikta teisė teikti akredituotą vaikų dienos socialinę priežiūrą, paslaugų, finansuojamų savivaldybės biudžeto lėšomis,      kainą:
51.1. kai vaikui yra teikiamos socialinio darbuotojo, individualios priežiūros personalo paslaugos – 27,50 Eur 1 vaikui per mėnesį;
51.2. kai vaikui yra teikiamos socialinio darbuotojo, individualios priežiūros personalo paslaugos ir kt. specialistų (psichologo, logopedo ir kt.) paslaugos – 56,25 Eur 1 vaikui per mėnesį.”
[bookmark: part_cec049dab37747038c8dd6ff4144286a]2. Šis sprendimas įsigalioja 2021 m. rugsėjo 1 dieną.



Savivaldybės meras					Valentinas Tamulis				

